CELEX: 32016R2374
Language: hu
Date: 2016-10-12 00:00:00
Title: A Bizottság (EU) 2016/2374 felhatalmazáson alapuló rendelete (2016. október 12.) bizonyos tengerfenéki fajoknak a délnyugati vizeken folytatott halászatára vonatkozó visszadobási terv létrehozásáról

23.12.2016   
            
            
               HU
            
            
               Az Európai Unió Hivatalos Lapja
            
            
               L 352/33
            
         A BIZOTTSÁG (EU) 2016/2374 FELHATALMAZÁSON ALAPULÓ RENDELETE
   (2016. október 12.)
   bizonyos tengerfenéki fajoknak a délnyugati vizeken folytatott halászatára vonatkozó visszadobási terv létrehozásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére és 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja, hogy a fogási korlátok hatálya alá tartozó fajok állományait érintő fogások kirakodására irányuló kötelezettség bevezetésével minden uniós halászati tevékenységben fokozatosan felszámolja a visszadobás gyakorlatát.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által kidolgozott, az illetékes tanácsadó testületekkel egyeztetett közös ajánlások alapján.
            
         
               (3)
            
            
               A tagállamok által 2015-ben benyújtott közös ajánlás nyomán az (EU) 2015/2439 felhatalmazáson alapuló rendelet (2) a 2016–2018-as időszakra visszadobási tervet hozott létre egyes tengerfenéken élő fajoknak a délnyugati vizeken folytatott halászatára vonatkozóan.
            
         
               (4)
            
            
               Belgium, Spanyolország, Franciaország, Hollandia és Portugália közvetlen halászati gazdálkodási érdekkel bír a délnyugati vizeken. A délnyugati vizekkel foglalkozó tanácsadó testülettel folytatott konzultációt követően e tagállamok 2016. május 31-én közös ajánlást nyújtottak be a Bizottsághoz. Az érintett tudományos testületek tudományos szakvéleményeket bocsátottak ki, amelyeket a Halászati Tudományos, Műszaki és Gazdasági Bizottság (HTMGB) áttekintett. A közös ajánlásban foglalt intézkedések összhangban vannak az 1380/2013/EU rendelet 18. cikkének (3) bekezdésével, ezért belefoglalhatók e rendeletbe.
            
         
               (5)
            
            
               A délnyugati vizek tekintetében az 1380/2013/EU rendelet 15. cikke (1) bekezdésének c) pontja szerint a kirakodási kötelezettséget legkésőbb 2016. január 1-jétől kell alkalmazni a halászatot meghatározó halfajok vonatkozásában.
            
         
               (6)
            
            
               Az (EU) 2015/2439 felhatalmazáson alapuló rendelet előírta, hogy a 2016–2018-as időszakban egyes tengerfenéki fajoknak a délnyugati vizeken folytatott halászatában visszadobási terv kerüljön bevezetésre.
            
         
               (7)
            
            
               A tagállamok által 2016-ban benyújtott új közös ajánlásnak megfelelően a visszadobási tervnek 2017-től ki kell terjednie a közönséges nyelvhal, a szürke tőkehal, az ördöghalfélék és a norvég homár ICES VIIIa, b, d és e körzetben (kizárólag az állományok „funkcionális egység” elnevezésű elterjedési területein belül) folytatott halászatára, a norvég homár ICES VIIIc és IXa körzetben (kizárólag a funkcionális egységeken belül) végzett halászatára, a közönséges nyelvhal és a sima lepényhal ICES IXa körzetben folytatott halászatára, a szürke tőkehal ICES VIIIc és IXa körzetben végzett halászatára, valamint az ördöghalfélék ICES VIIIa, b, c, d, e és IXa körzetben folytatott halászatára.
            
         
               (8)
            
            
               A közös ajánlás javasolta a kirakodási kötelezettség alóli mentesség alkalmazását az ICES VIII és IX alterületen vonóhálóval kifogott norvég homár esetében, mivel a rendelkezésre álló tudományos bizonyítékok – az e fajt megcélzó halászeszközök, a halászati módszerek és az ökoszisztéma jellemzőit figyelembe véve – potenciálisan magas túlélési arányra utalnak. Értékelésében a HTMGB megállapította, hogy a legutóbbi kísérletek tanúsága szerint a túlélési arányok a korábbi munka során megfigyelt túlélési arányokhoz hasonlóan alakultak. További tanulmányok vannak tervbe véve, amelyek vélhetően további információval fognak szolgálni az e halászatban tapasztalható túlélési arányokról. Ezért ezt a mentességet a 2017. évre vonatkozóan bele kell foglalni e rendeletbe, egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottsághoz annak érdekében, hogy a HTMGB teljes körűen értékelhesse a mentesség indokait.
            
         
               (9)
            
            
               A közös ajánlás bizonyos halászati tevékenységek vonatkozásában három, meghatározott mértékű de minimis kivételt tartalmaz. A HTMGB áttekintette a tagállamok által benyújtott bizonyítékokat. A HTMGB megállapítása szerint a közös ajánlás megalapozott érveket tartalmazott arra vonatkozóan, hogy a nem kívánt fogások kezelésének aránytalan költségei mellett nehézséget okoz a szelektivitás fokozása. A fentiek fényében célszerű a de minimis kivételeket a közös ajánlásban szereplő százalékos érték szerint meghatározni, az 1380/2013/EU rendelet 15. cikke (1) bekezdésében megengedett szintek figyelembevétele mellett.
            
         
               (10)
            
            
               A közönséges nyelvhalra vonatkozó de minimis kivétel, amely az e fajra halászó hajók által az ICES VIIIa és VIIIb körzetben az e fajból merevítőrudas vonóhálókkal és fenékvonóhálókkal ejtett összes éves fogás legfeljebb 5 %-ára érvényes, azon a tényen alapul, hogy a szelektivitás csak rendkívül nehezen fokozható ténylegesen. A HTMGB megállapította, hogy az alátámasztó információk kellően indokolják e kivételt. Ezért ezt a kivételt bele kell foglalni e rendeletbe.
            
         
               (11)
            
            
               A közönséges nyelvhalra vonatkozó de minimis kivétel, amely az e fajra halászó hajók által az ICES VIIIa és VIIIb körzetben az e fajból tükörhálókkal és kopoltyúhálókkal ejtett összes éves fogás legfeljebb 3 %-ára érvényes, azon a tényen alapul, hogy a szelektivitás csak rendkívül nehezen fokozható ténylegesen. A HTMGB megállapította, hogy az alátámasztó információk kellően indokolják a kért kivételt. Ezért ezt a kivételt bele kell foglalni e rendeletbe.
            
         
               (12)
            
            
               A szürke tőkehalra vonatkozó de minimis kivétel, amely az e fajra halászó hajók által az ICES VIII és IX alterületen az e fajból vonóhálókkal ejtett összes éves fogásnak 2017-ben legfeljebb 7 %-ára, 2018-ban pedig legfeljebb 6 %-ára érvényes, azon a tényen alapul, hogy a szelektivitás csak rendkívül nehezen fokozható ténylegesen. A HTMGB megállapította, hogy a szelektivitással kapcsolatban szolgáltatott kiegészítő információk nem tartalmaztak olyan további bizonyítékot, amely igazolná, hogy a szelektivitás rendkívül nehezen fokozható az érintett tevékenységcsoportokban. Így tehát további munkára van szükség e kivétel jobb megindokolásához. A kivételt ezért indokolt e rendelettel csak egy évre, azaz 2017-re engedélyezni, méghozzá azzal a feltétellel, hogy a tagállamoknak a kivétel alátámasztására a HTMGB által értékelendő pontosabb információkat kell benyújtaniuk.
            
         
               (13)
            
            
               Az (EU) 2015/2439 felhatalmazáson alapuló rendeletet következésképpen hatályon kívül kell helyezni és egy új rendelettel kell felváltani.
            
         
               (14)
            
            
               Mivel az e rendelet szerinti intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. Ezt a rendeletet 2017. január 1-jétől indokolt alkalmazni,
            
         ELFOGADTA EZT A RENDELETET:
   1. cikk
   A kirakodási kötelezettség végrehajtása
   Az 1380/2013/EU rendelet 15. cikkének (1) bekezdésében előírt kirakodási kötelezettség az ICES VIII, IX és X alterületen, valamint a CECAF 34.1.1, 34.1.2 és 34.2.0 övezetben végzett, e rendelet mellékletében felsorolt halászati tevékenységek vonatkozásában alkalmazandó.
   2. cikk
   A túlélési arányon alapuló mentességek
   (1)   A kirakodási kötelezettség alól az 1380/2013/EU rendelet 15. cikke (4) bekezdésének b) pontja által az olyan fajokra vonatkozóan biztosított mentességet, amelyek vonatkozásában a tudományos bizonyítékok magas túlélési arányokat jeleznek, alkalmazni kell az ICES VIII és IX alterületen vonóhálókkal (halászeszközkódok (3): OTB, OTT, PTB, TBN, TBS, TB, OT, PT és TX) kifogott norvég homár (Nephrops norvegicus) tekintetében.
   (2)   A délnyugati vizeken közvetlen állománygazdálkodási érdekkel bíró tagállamok 2017. május 1-je előtt további tudományos információkat nyújtanak be az (1) bekezdésben meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2017. szeptember 1-je előtt értékeli a benyújtott tudományos információkat.
   3. cikk
   De minimis kivételek
   (1)   Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza:
   
               a)
            
            
               a szürke tőkehal (Merluccius merluccius) esetében az ICES VIII és IX alterületen e fajra vonóhálóval és kerítőhálóval (halászeszközkódok: OTT, OTB, PTB, OT, PT, TBN, TBS, TX, SSC, SPR, TB, SDN, SX és SV) halászó hajók által az e fajból ejtett összes éves fogás legfeljebb 7 %-a 2017-ben, és legfeljebb 6 %-a 2018-ban;
            
         
               b)
            
            
               a közönséges nyelvhal (Solea solea) esetében az ICES VIIIa és VIIIb körzetben e fajra merevítőrudas vonóhálóval (halászeszközkód: TBB) és fenékvonóhálóval (halászeszközkódok: OTB, OTT, PTB, TBN, TBS, TBB, OT, PT és TX) halászó hajók által az e fajból ejtett összes éves fogás legfeljebb 5 %-a;
            
         
               c)
            
            
               a közönséges nyelvhal (Solea solea) esetében az ICES VIIIa és VIIIb körzetben e fajra tükörhálóval és kopoltyúhálóval (halászeszközkódok: GNS, GN, GND, GNC, GTN, GTR és GEN) halászó hajók által az e fajból ejtett összes éves fogás legfeljebb 3 %-a.
            
         (2)   A délnyugati vizeken közvetlen állománygazdálkodási érdekkel bíró tagállamok 2017. május 1-je előtt további visszadobási adatokat és más releváns tudományos információkat nyújtanak be a Bizottsághoz az (1) bekezdés a) pontjában meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2017. szeptember 1-je előtt értékeli ezeket az adatokat és információkat.
   4. cikk
   A kirakodási kötelezettség hatálya alá tartozó hajók
   A tagállamok az e rendelet mellékletében megállapított kritériumoknak megfelelően meghatározzák, hogy az egyes halászati tevékenységek vonatkozásában mely hajók tartoznak a kirakodási kötelezettség hatálya alá.
   Azon hajók esetében, amelyek 2016-ban bizonyos halászati tevékenységek tekintetében kirakodási kötelezettség hatálya alá tartoztak, a szóban forgó halászati tevékenységek vonatkozásában továbbra is érvényes a kirakodási kötelezettség.
   Az érintett tagállamok a biztonságos uniós ellenőrzési honlap használatával a mellékletben felsorolt valamennyi halászati tevékenység tekintetében 2016. december 31. előtt benyújtják a Bizottság és a többi tagállam részére az (1) bekezdés alapján meghatározott hajók jegyzékét. Az érintett tagállamok naprakészen tartják e jegyzékeket.
   5. cikk
   Hatályon kívül helyezés
   Az (EU) 2015/2439 felhatalmazáson alapuló rendelet hatályát veszti.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   A rendeletet 2017. január 1-jétől2018. december 31-ig kell alkalmazni.
   A 4. cikk e rendelet hatálybalépésétől kezdődően alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  A Bizottság 2015. október 12-i (EU) 2015/2439 felhatalmazáson alapuló rendelete az egyes tengerfenéken élő fajoknak a délnyugati vizeken történő halászatára vonatkozó visszadobási terv elkészítéséről (HL L 336., 2015.12.23., 36. o.).
   
      (3)  A rendelet az ENSZ Élelmezési és Mezőgazdasági Szervezete által meghatározott halászeszközkódokat használja.
   
      MELLÉKLET
      
         A kirakodási kötelezettség hatálya alá tartozó halászati tevékenységek
      
      a)   Az ICES VIIIa, b, d és e körzetben folytatott halászati tevékenységek
      
                  Halászat (faj)
               
               
                  Halászeszközkód
               
               
                  Halászeszköz leírása
               
               
                  Szembőség
               
               
                  Kirakodandó fajok
               
            
                  Közönséges nyelvhal
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  valamennyi fenékvonóháló
               
               
                  70 és 100 mm közötti szembőség
               
               
                  A közönséges nyelvhalvalamennyi fogása
               
            
                  TBB
               
               
                  valamennyi merevítőrudas vonóháló
               
               
                  70 és 100 mm közötti szembőség
               
            
                  GNS, GN, GND, GNC, GTN, GTR, GEN
               
               
                  valamennyi tükörháló és kopoltyúháló
               
               
                  legalább 100 mm szembőség
               
            
                  Szürke tőkehal
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  valamennyi fenékvonóháló és kerítőháló
               
               
                  legalább 100 mm szembőség
               
               
                  A szürke tőkehalvalamennyi fogása
               
            
                  LL, LLS
               
               
                  valamennyi horogsor
               
               
                  valamennyi
               
            
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  legalább 100 mm szembőség
               
            
                  Ördöghalfélék
                  (Lophiidae)
               
               
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  legalább 200 mm szembőség
               
               
                  Az ördöghalfélék valamennyi fogása
               
            
                  Norvég homár (Nephrops norvegicus)
                  csak a funkcionális egységeken belül
               
               
                  OTB, OTT, PTB, TBN, TBS, TB, OT, PT, TX
               
               
                  valamennyi fenékvonóháló
               
               
                  legalább 70 mm szembőség
               
               
                  A norvég homárvalamennyi fogása
               
            b)   Az ICES VIIIc és IXa körzetben folytatott halászati tevékenységek
      
                  Halászat (faj)
               
               
                  Halászeszközkód
               
               
                  Halászeszköz leírása
               
               
                  Szembőség
               
               
                  Kirakodási kötelezettség
               
            
                  Ördöghalfélék
                  (Lophiidae)
               
               
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  legalább 200 mm szembőség
               
               
                  Az ördöghalfélék valamennyi fogása
               
            
                  Norvég homár
                  (Nephrops norvegicus)
                  csak a funkcionális egységeken belül
               
               
                  OTB, PTB, OTT, TBN, TBS, OT, PT, TX TB
               
               
                  valamennyi fenékvonóháló
               
               
                  legalább 70 mm szembőség
               
               
                  A norvég homár valamennyi fogása
               
            
                  Szürke tőkehal
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  valamennyi fenékvonóháló és kerítőháló
               
               
                  A következő feltételek mindegyikének megfelelő hajók:
                  
                              1.
                           
                           
                              legalább 70 mm szembőségű háló használata
                           
                        
                              2.
                           
                           
                              a 2014/2015-ös időszakban (1) a kirakodott szürke tőkehal összmennyisége: az összes kirakodott faj több mint 5 %-át kiteszi és meghaladja az 5 tonnát.
                           
                        
               
                  A szürke tőkehal valamennyi fogása
               
            
                  GNS, GN, GND, GNC, GTN, GEN
               
               
                  valamennyi kopoltyúháló
               
               
                  80 és 99 mm közötti szembőség
               
            
                  LL, LLS
               
               
                  valamennyi horogsor
               
               
                  a horogméret nagyobb, mint 3,85 cm +/– 1,15 cm (hosszúság) és 1,6 cm +/– 0,4 cm (szélesség)
               
            c)   Az ICES IXa körzetben folytatott halászati tevékenységek
      
                  Halászat (faj)
               
               
                  Halászeszközkód
               
               
                  Halászeszköz leírása
               
               
                  Szembőség
               
               
                  Kirakodási kötelezettség
               
            
                  közönséges nyelvhal (Solea solea) és sima lepényhal (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  valamennyi tükörháló és kopoltyúháló
               
               
                  legalább 100 mm szembőség
               
               
                  A közönséges nyelvhalés a sima lepényhal valamennyi fogása
               
            
         (1)  A referencia-időszak a későbbi években frissítésre kerül, például 2018-ban a referencia-időszak 2015 és 2016 lesz.